[{"text_idx": "#000000", "text": "Esperanto plu vivos en la familio de Zamenhof"}, {"text_idx": "#000001", "text": "La 9-an de oktobro, en sia 95-a vivojaro, forpasis en Parizo Louis-Christophe Zaleski-Zamenhof, la nepo de la iniciatinto de Esperanto. Li estis vaste konata kaj s\u0302atata de la esperantistaro, precipe pro la rolo kiun li plenumis ekde 1987 kiel reprezentanto de la Zamenhofa familio. Spite lian morton Esperanto plu vivos en la familio Zamenhof."}, {"text_idx": "#000006", "text": "Kiel infano li partoprenis en kelkaj Universalaj Kongresoj \u2013 en Stokholmo (1934), Romo (1935) kaj Vieno (1936). G\u0302uste por ili li eklernis Esperanton, c\u0302ar la kono de la lingvo estis la kondic\u0302o kiun donis al li la familio. Li ne venis al la Varsovia UK en 1959, sed partoprenis en la kongreso unu jaron pli frue kaj unu jaron poste. Sed plej aktiva li estis ekde la Jubilea Kongreso en 1987, kiu same okazis en lia naskig\u0302urbo kaj en kiu li ig\u0302is honora membro de UEA. Li aperadis en la kongresoj, sendis salutmesag\u0302ojn kaj diskonigis en la mondo la lingvon de la avo."}, {"text_idx": "#000013", "text": "\u2013 Lastatempe, kiam li jam estis malsana kaj tre laca, Margaret uzis Esperanton kiel magian rimedon por aktivigi la patron, veki lian atenton, kaj plezurigi lin per konversacioj en Esperanto. Miaj lastaj personaj memoraj\u0302oj datig\u0302as de unu monato, kiam en septembro ni kune vespermang\u0302is c\u0302e la nepo, kaj li plurfoje vigle levis sian glason duonkantante \u201cEsperanto, Esperanto estas la lingvo por ni!\u201d Ni plene konsentis kaj konservos en ni tiujn magiajn momentojn."}]